**ПРОГРАМ РАДА**

**СА УЧЕНИЦИМА ЧЕТВРТОГ РАЗРЕДА ОСНОВНИХ ШКОЛА**

**НАУЧНИ ПОДМЛАДАК ЦЕНТРА ЗА ТАЛЕНТЕ**

1. Регионални центар за таленте Београд 2, према Статуту центра, спроводи програмске активности увођења младих у научно-истраживачке процесе из свих научних дисциплина за које појединци исказују посебно интересовање.
2. Регионални центар у својим програмским активностима подразумева следеће активности:

* ***Процес идентификације и проналажења талената у школама, који у овом узрасту подразумева:***

- тестирање ученика,

- анализа постигнутих резултата ,

- праћење ученика кроз рад у Центру

- усмеравање ученика ка областима природних, друштвених наука, језика или уметности у даљем учествовању у програмским активностима Центра у вишим разредима 8 од преласка у 5. разред.

**3**. Програмске активности за ученике  **четвртог** разреда, имају за циљ да код ученика прошире и продубе знање из природних и друштвених наука на занимљив и креативан начин, да развију истраживачки дух и да подстакну ученике да активно учествују у свом учењу.

Активности су осмишљене тако да се реализују кроз радионице у трајању два школска часа, а садржаји различитих предмета који се уче у школи су међусобно повезани и траже од ученика да знање повезују, да пореде, анализирају, примењују и стварају неке своје нове продукте. Током тог рада, код ученика се развијају и истраживачке, комуникационе, мисаоне, социјалне и вештине управљања собом.

Поред упућености на природне и друштвене науке, активности на радионицама подразумевају приступ науци и кроз друге области: језик, креативност, игру, решавање проблема на занимљив начин.

У овом узрасту се веома обраћа пажња и на димензију социо-емотивног развоја, тако да је известан број радионица посвећен и теми подстицања развоја емотивне интелигенције.

1. Првенствено у жељи да се подигне квалитет рада, број полазника је ограничен. Група полазника је максимум десет полазника.
2. Центар ће водити уредну евиденцију о присутности полазника по групама. Предвиђено је да се у периоду новембар-мај одржи 21 термин. Полазници који редовно прођу планиране активности за ове узрасте, добијају СЕРТИФИКАТЕ о успешном похађању програма.

ПЛАНИРАНЕ РАДИОНИЦЕ ЗА УЧЕНИКЕ **4. РАЗРЕДА**

|  |  |  |
| --- | --- | --- |
|  | **Заступљене области предмета** | **Вештине које се развијају** |
| Уводна радионица: Шта је наука? | језик, уметност | Комуникацијске, социјалне |
| Мозговни језици и метапрограми (комуникација) 4. разред | психологија | Мисаоне, управљање собом |
| Science tools | наука | мисаоне |
| Како истражујемо; Научне методе | наука | Мисаоне, комуникацијске |
| Особине материјала – 2 радионице | наука | Истраживачке, мисаоне |
| Oкеанографија – појам; живот у океанима, заштита океана – 3 радионице | Наука, математика, уметност | Мисаоне, комуникацијске, истраживачке |
| Истраживачи – 2 радионице | Наука, математика, уметност | Управљање собом, презентација |
| Навике и уверења; фиксни и развојни мајндсет | Психологија | Управљање собом |
| Видите шта ја умем  (приказ омиљене или оригиналне активности ) | Све области | Комуникацијске, социјалне, презентацијске |
| Еволуција | наука |  |
| Људско тело – органи, системи органа, организам – 4 радионице | Наука, спорт, математика, језик, уметност | Мисаоне, истраживачке, презентација |
| Вируси и бактерије | Наука, уметност | Истраживачке |
| У здравом телу, здрав дух – пројекат/буклет | Спорт, наука, језик | Управљање собом |
| Људска права | Наука, језик | Комуникацијске, социјалне |
| Миграције | наука | Социјалне, мисаоне |
| Глобализација | Наука, језик | Социјалне, мисаоне, презентација |
| Занимљивости | Све области | Комуникацијске, презентација |
| У свету занимљиве математике | математика | Мисаоне, управљање собом |
| Постављање циљева | психологија | Управљање собом |
| Видите шта ја умем  (приказ омиљене или оригиналне активности | Све области | Комуникацијске, презентација, управљање собом |